Sandøy

Sandøy oli kunta Møren ja Romsdalin läänissä Norjassa. Kunnalla on pinta-alaa 20 neliökilometriä, ja asukkaita sillä oli 1 279 vuonna 2004.

 Kuntaliitos 
Sandøyn kunta lakkautettiin 1. tammikuuta 2020 osana Norjan kuntauudistusta. Suurin osa kunnan alueesta liitettiin uuteen Ålesundin kuntaan yhdessä Haramin, Skodjen ja Ørskogin kuntien kanssa ja samalla Ortan ja Lyngværetin saaret siirrettiin Aukran kuntaan.

Vuoden 2024 alussa entisen Sandøyn kunnan alueesta tuli erillisalue (eksklaavi) Ålesundin kunnassa, kun naapurikunta Haram erosi jälleen omaksi kunnakseen.

Onan ja Sandøyan saarten asukkaat hakivat siirtoa Aukran kuntaan jo ennen vuoden 2020 kuntaliitosta vedoten pitkään välimatkaan Ålesundin keskustaan. Tammikuussa 2025 hallitus hyväksyi siirron, mutta päätös kumottiin helmikuussa 2025 hallituskoalition vaihduttua. Huhtikuussa 2025 Norjan suurkäräjät (Stortinget) vahvisti, että saaret jäävät Ålesundin kuntaan.

 Aiheesta muualla 
 Kunnan kotisivu 

Luokka:Møren ja Romsdalin läänin kunnat